system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Corina Crețu?
assistant
Corina Crețu () este o politiciană română, membră a partidului PRO România și, de la 1 noiembrie 2014, Comisar pentru Politica Regională al Comisiei Europene. În legislatura 2000-2004 Corina Crețu a fost aleasă deputat, dar a demisionat pe data de 10 ianuarie 2001 și a fost înlocuită de deputatul Ștefan Cazimir. 

Între anii 1992-1996 și 2000-2004 a fost consilier prezidențial și purtător de cuvânt al președintelui României, Ion Iliescu. Corina Crețu a fost membru în Comisia pentru Politica Externă a Senatului României și membru titular în Adunarea Parlamentară a OSCE. Corina Crețu a fost senator în legislatura 2004-2008 iar în 2007 a fost înlocuită de senator Nora Cecilia Rebreanu. Ca senator, Corina Crețu a fost membru în grupurile parlamentare de prietenie cu Regatul Maroc, Republica Elenă și Republica Croația.

A fost aleasă eurodeputat la alegerile din 2007, la cele din 2009 și la alegerile din 2014, când a fost pe primul loc pe lista de candidați ai Alianței PSD-UNPR-PC. A ocupat funcția de vicepreședinte al Parlamentului European în perioada iunie-octombrie 2014.

Studii 

În 1989 a absolvit Facultatea de Planificare și Cibernetică Economică, din cadrul Academiei de Studii Economice.

Activitate politică 

Între 21 aprilie 2005 - 10 decembrie 2006 în urma Congresului Extraordinar al Partidului Social Democrat, Corina Crețu a fost aleasă în funcția de vicepreședinte al partidului. Din 27 iunie 2005 până la 1 ianuarie 2007, dată la care a devenit europarlamentar, a fost membru în delegația de observatori ai României la Parlamentul European.

Ca europarlamentar, Corina Crețu a fost membră în următoarele comisii și delegații: Comisia pentru ocuparea forței de muncă și afaceri sociale, Delegația parlamentară pentru relațiile cu Statele Unite și Delegația parlamentară pentru relațiile cu Republica Moldova. 

Totodată, între 2009 și 2014 a deținut funcția de Vicepreședinte al Comisiei pentru Dezvoltare.

În 2013 căsuța de e-mail a Corinei Crețu a făcut obiectul unuia dintre atacurile crackerului Guccifer, care a dezvăluit public corespondență între ea și Secretarul de Stat american Colin Powell.

La sfârșitul lunii august 2014 presa a anunțat că Crețu era a doua nominalizare a României pentru postul de comisar rezervat țării în noua componență a Comisiei europene sub Jean-Claude Juncker.

În luna martie 2019, Corina Crețu a părăsit PSD pentru a se înscrie în PRO România.

Publicații 
Volumul "România europeană", Editura Scripta, 2009. 
Numeroase articole în presa națională și europeană.

Decorații 
  Cavaler al Ordinul național „Steaua României”.

Note

Legături externe 

 Site oficial
 www.elections2014.eu
 http://www.thediplomat.ro/articol.php?id=5513

Nașteri în 1967
Bucureșteni
Politicieni români în viață
Consilieri prezidențiali români
 Senatori români 2004-2008
Europarlamentari pentru România 2007
Europarlamentari pentru România 2007-2009
Europarlamentari pentru România 2009-2014
Europarlamentari pentru România 2014-2019
Politiciene române
Cavaler al Ordinului Steaua României
Europarlamentari pentru România 2019-2024
Comisari europeni
Membri ai Partidului Social Democrat
Membri ai PRO România